

# Pe fa'apefea ona galue le Pepa o le Feagaiga o Fa'amaumauga o Aseta o Tagata e iai A'afiaga Tumau o le Soifua a le Atunu'u

O lenei pepa o fa'amatalaga e fa'atatau i le auala o le a fa'amautinoa ai e le Fono ma le malō ia mataupu fa'avae ma tulafono i totonu o le Pepa o le Feagaiga o Fa'amaumauga o Aseta o Tagata e iai A'afiaga Tumau o le Soifua a le Atunu'u (le Pepa o le Feaigaiga) o loo mulimuli mai. E iai pepa o fa'amatalaga eseese e uiga i [mataupu fa'avae ma tulafono i le Pepa o le Feagaiga](http://www.ndda.gov.au/about-ndda/guiding-principles), ma fa'atautau i le [Fono](http://www.ndda.gov.au/how-we-work/council).

## La'asaga 1: Siaki tusi talosaga pe e mulimulita'i i le Pepa o le Feagaiga

O le a siaki uma e le malō o Ausetalia talosaga e fa'aaoga ai fa'amaumauga ina ia fa'amautinoa latou te mulimulita'ia mataupu fa'avae ma tulafono a le Pepa o le Feagaiga. O faʻamaumauga foi e lē faʻamaonia, o lona uiga e lē aofia ai ni faʻamatalaga e mafai ona iloa ai se tagata.

## La'asaga 2: Iloilo e le Laulau o le Disability-informed Ethical Oversight

O talosaga o le a siaki e le Laulau o le Disability-informed Ethical Oversight (le Laulau). O le Laulau e aofia ai tagata e iai a'afiaga tumau o le soifua.

O le a siaki e le Laulau, o le su'esu'ega e lē afaina ai tagata e iai a'afiaga tumau o le soifua. O le a tu'uina atu ai fautuaga pe tatau ona talia, lē talia pe sui se poloketi.

## La'asaga 3: Tulaga o le maua o avanoa ma le siakiina o taunuuga

A'o le'i maua e tagata su'esu'e le avanoa i fa'amaumauga, e tatau ona latou faia ni a'oa'oga i le fa'aaogaina tatau o fa'amaumauga.

O le a galulue tagata su'esu'e i le fa'amaumauga i se si'osi'omaga e malupuipuia ai Fa'amatalaga Fa'atekonolosi. O se si'osi'omaga e puipuia ai Fa'amatalaga Fa'atekonolosi o se nofoaga saogalemu fa'alilolilo i le upega tafa'ilagi. A'o le'i ave'esea so'o se fa'amatalaga mai le si'osi'omaga puipuia ai Fa'amatalaga Fa'atekonolosi, o le a siakiina e le malō.

## Lipotiina i le Fono

O le a maua e le Fono lipoti masani i le fa'aaoga ai o le Fa'amaumauga o Aseta o Tagata e iai A'afiaga Tumau o le Soifua a le Atunu'u. O lipoti o le a lisi ai:

* poloketi na taliaina, pe e le'i taliaina
* fautuaga mai le Laulau o le Disability-informed Ethical Oversight
* tuuina i luga o mea na maua i su'esu'ega.

O le a fa'ailoa atu fo'i i le Fono so'o se fa'aaoga sese o fa'amaumauga, pe na fa'afefea ona fo'ia lea tulaga, ma le mea ua faia e taofia ai le toe tupu.

O fa'amatalaga e uiga i poloketi na fa'amaonia ma feso'ota'iga i su'esu'ega maua o le a fa'asalalauina i le [upega tafailagi a le Fa'amaumauga o Aseta o Tagata e iai A'afiaga Tumau ole Soifua a le Atunuu](http://www.ndda.gov.au).

E mafai ona e maua nisi fa'amatalaga atili e fa'atatau i le Fa'amaumauga o Aseta o Tagata e iai A'afiaga Tumau o le Soifua a le Atunu'u i le [**www.ndda.gov.au**](http://www.ndda.gov.au/) poo le imeli [**NDDA@dss.gov.au**](mailto:NDDA@dss.gov.au).